कलर्स टीवी पर प्रसारित होने वाले सीरियल उड़ान में नया ट्विस्ट आ गया है. सानवी के एक साल पूरा करने पर चकोर के घर में जश्न का माहौल है. इसी के साथ इमली का मिजाज भी अच्छा हो गया है. इमली ने चकोर को माफ कर दिया है. दरअसल इमली को शक था कि विवान को चकोर ने ही मरवाया है. पर जबसे इमली को पता चला है कि इसके पीछे चकोर का हाथ नहीं है उनका मिजाज थोड़ा ठंडा हुआ है. वो गुलाबी साड़ी में नजर आ रही हैं. इसके अलावा वहां पर अपनी मां के साथ गुमान सिंह पहुंच गए हैं. कयास ये लगाए जा रहे हैं कि विवान के जाने के बाद अब गुमान सिंह इमली के नए साथी बन जाएंगे.